דן שניידר

דן שניידר (באנגלית: Dan Schneider; נולד ב-14 בינואר 1966) הוא שחקן, תסריטאי ומפיק אמריקאי יהודי.

לאחר שעבד כשחקן בשנות ה-80, עבר שניידר לתחום ההפקה. הוא נשיא שותף בחברת ההפקות לטלוויזיה Schneider's Bakery (המאפייה של שניידר). הוא היוצר של תוכניות הנוער והסיטקומים המצליחים של ניקלודיאון: "כל זה", "המופע של אמנדה", "דרייק וג'וש", "זואי 101", "אחיות או לא להיות", "iCarly", "ויקטוריוס", "סאם וקאט", "הסוכן הנרי"; "קינן וקל״ ו"השייקריות".

 שניידר בצעירותו 
שניידר נולד וגדל בממפיס, טנסי שבארצות הברית, להארי ולקרול שניידר. הוא למד באוניברסיטת הרווארד לחצי שנה. לאחר שחזר לגור בממפיס, הוא עבד בתיקון מחשבים. לאחר תקופה קצרה, הוא עבר לגור בלוס אנג'לס בשאיפה לקריירת משחק שלאחר מכן השתנתה לקריירת תסריטאי.

 קריירה 
 קריירת משחק 
בשנות ה-80, כיכב שניידר בתפקידים משניים במספר סרטים הכולל את Making the Grade וBetter Off Dead. שניידר בנוסף כיכב בתפקידים משניים בסרטים The Big Picture ב-1989, Happy Together ו-Hot Resort ב-1985.

ב-1986, שיחק שניידר את הדמות דניס בלונדן בסיטקום הטלוויזיה של ABC, מלך הכיתה. הסדרה רצה למשך חמש עונות, החל משנת 1986 עד לשנת 1991. ב-1993, כיכב שניידר בסדרה Home Free וב-1994, הוא שיחק את שון אקהרדט בטוניה וננסי: הסיפור הפנימי, אחד מתוך שני סרטי הטלוויזיה על תקרית טוניה הארדינג וננסי קריגאן.

שניידר ידוע על הופעות אורח שלו בתוכניות אותן הוא יצר\הפיק. הוא הופיע בהופעת אורח ב-All That (ובסרט ההמשך Good Burger), המופע של אמנדה, זואי 101, איי קרלי והסוכן הנרי''. שניידר בנוסף מדובב בפרויקטים רבים.

 קריירת כתיבה והפקה (1993-היום) 
סדרות טלוויזיה

בשנת 1988, הנחה שניידר את פרסי בחירת הילדים של ניקלודיאון השנתי, שם פגש את אלבי הצ'ט, שעבד בפיתוח מנהלים לניקלודיאון. בשנת 1993, הצ'ט, שהפך לראש ההפקה של הרשת, שכר את שניידר לעבוד על קומדיית ילדים חדשה הכוללת מערכונים שנקראת "All That" (בתרגום לעברית: כל זה). לאחר שכתב שניידר את פרק הפיילוט לקומדיה זו, הוא החל לעבוד כמפיק, מנהל ההפקה ותסריטאי לתוכנית. שניידר התפטר מ"כל זה" לאחר שעבד בארבע העונות הראשונות כדי לעבוד על "המופע של אמנדה". מספר הצופים בתוכנית זו היה מועט מאוד והיא בוטלה בעונה ששודרה בשנים 2000–2001. ניקלודיאון מיד הציעה לשניידר לחזור ולשקם את "כל זה". שניידר הסכים והסדרה חזרה לשידור בניקלודיאון בשנת 2002. הוא המשיך לעבוד שם לעוד ארבע עונות, עד שהסדרה נגמרה עם סכום כולל של עשר עונות, בשנת 2005.

החל משנת 1996 עד שנת 1997, היה שניידר מנהל ההפקה ותסריטאי לסדרה "קינן וקל". הוא בנוסף הופיע בתוכנית כהופעת אורח באחד הפרקים. הוא היה מנהל ההפקה למשך שתי העונות הראשונות של הסדרה ובהמשך עבד עם צוות ההפקה כיועץ. בשנת 1998, החל שניידר את הקריירה שלו בתור יוצר סדרות כשהעלה את התוכנית Guys Like Us (בתרגום לעברית: בחורים כמונו). התוכנית היא רק אחת מתוך שתי סדרות ששניידר יצר בשביל רשות השידור בטלוויזיה. היא בוטלה לאחר העונה הראשונה בשל מספר צופים נמוך וביקורות רעות.

שתי הסדרות הבאות שאותן יצר שניידר היו בכיכובה של אמנדה ביינס, שכבר עבדה עם שניידר בעבר, בסדרה "כל זה". הסדרה הראשונה הייתה "המופע של אמנדה". היא רצה החל משנת 1999 עד שנת 2002 בניקלודיאון והייתה הספין אוף של "כל זה". שניידר הופיע בעצמו לעיתים קרובות בסדרה בתור איש זקן ומתוסכל שהיה קורבן למתיחות בטלפון לעיתים קרובות. שניידר יצר ביחד עם התסריטאי והמפיק של "חברים" לשעבר, ויל קלהון, את הסדרה "אחיות או לא להיות". היא הושקה בשנת 2002 ברשת The WB ושודרה עד שנת 2006. שניידר היה מנהל ההפקה של שתי העונות הראשונות של הסדרה. בשנת 2004, שניידר חזר לעבוד בניקלודיאון עם הסדרה "דרייק וג'וש". בסדרה כיכבו דרייק בל וג'וש פק, שני שחקנים ששיחקו בעבר ב"מופע של אמנדה", ביחד עם מירנדה קוסגרוב, שלאחר מכן הפכה לכוכבת ראשית בסדרה אחרת ששניידר יצר, "איי קרלי". בין לבין שיצר את שתי הסדרות דרייק וג'וש ואיי קרלי, יצר גם את הסדרה "זואי 101", בה כיכבה ג'יימי לין ספירס. שניידר הופיע ב"זואי 101" בתפקיד אורח בפרק האחרון של הסדרה "רודפים אחרי זואי", כששיחק נהג מונית. לאחר שסדרה זו בוטלה בשנת 2008, שניידר החל לעבוד על פרויקט חדש בשביל אחת משחקניות הסדרה, ויקטוריה ג'סטיס. פרויקט זה התגלה כהסדרה "ויקטוריוס", שהושקה בשנת 2010, לאחר פרסי בחירת הילדים של ניקלודיאון 2010. לאחר סיומן של הסדרות "ויקטוריוס" ו"איי קרלי", לאחר חצי שנה יצאה לאוויר ספין אוף של שתי הסדרות ביחד, "סאם וקאט", שהושקה ביוני 2013. התוכנית בוטלה לאחר 35 פרקים.

בעקבות הביטול של סאם וקאט, שניידר יצר ביחד עם דנה אולסן את "הסוכן הנרי", שהושקה בשנת 2014. ב-2015 שניידר יצר את התוכנית "השייקריות", שאיחדה אותו עם השחקן קל מיטצ'ל. שניידר עובד גם כמנהל ההפקה.

כתבה שהתפרסמה בעיתון "הניו יורק טיימס" בתאריך 7 בספטמבר 2009, סבורה כי שניידר הפך ל"נורמן ליר" (כותב קומדיות מפורסמות) של הילדים.

במרץ 2018, רשת ניקלודיאון הודיעה כי היא לא תאריך את החוזה שלה עם שניידר ועם ה"מאפייה של שניידר". בהתאם, הרשת הודיעה גם שתוכנית הקומדיה "השייקריות" של שניידר לא תמשיך לעונה רביעית.
שם הסדרהזמן השידור המקוריתפקידכל זה1994-2005 (ניקלודיאון)מפיק (עונה 1), תסריטאי (עונות 1–4, 6-10), מנהל הפקה (עונות 6–10) ושחקן אורחקינן וקל1996-2000 (ניקלודיאון)מנהל הפקה (עונות 1–2), תסריטאי (עונות 1–2), מייעץ להפקה (עונות 3–4) ושחקן אורחבחורים כמונו1998-1999 (UPN)יוצר התוכנית, מנהל הפקההמופע של אמנדה1999-2002 (ניקלודיאון)יוצר הסדרה, מנהל הפקה, תסריטאי ושחקן אורח לעיתים קרובותאחיות או לא להיות2002-2006 (The WB)אחד היוצרים, מנהל הפקה (עונות 1–2), במאי, תסריטאי ומנהל הייעוץדרייק וג'וש2004-2007 (ניקלודיאון)יוצר הסדרה, מנהל הפקה ותסריטאיזואי 1012005-2008 (ניקלודיאון)יוצר הסדרה, מנהל הפקה, תסריטאי ושחקן אורח (פרק אחרון)איי קרלי2007-2012 (ניקלודיאון)יוצר הסדרה, מנהל הפקה, תסריטאי ושחקן אורח במספר פרקיםויקטוריוס2010-2013 (ניקלודיאון)יוצר הסדרה, מנהל הפקה, תסריטאי ומדובבסאם וקאט2013-2014 (ניקלודיאון)יוצר התוכנית, מנהל הפקה ותסריטאיהסוכן הנרי2020-2014 (ניקלודיאון)אחד היוצרים, מנהל הפקה, במאי, תסריטאי ושחקן אורחהשייקריות2019-2015 (ניקלודיאון)יוצר, מנהל הפקה ותסריטאיהרפתקאות הסוכן הנרי2018-היום (ניקלודיאון)יוצר ומנהל הפקה
סרטים

שניידר גם היה מעורב במספר סרטים. הוא כתב את הסרט Good Burger, שבו כיכבו קאל מיטצ'ל וקנן תומפסון וגם שניידר בעצמו הופיע בסרט בתפקיד משנה. הסרט הצליח מבחינה כלכלית בשביל אולפני "פאראמאונט". הסרט היה ספין-אוף של מערכון אחד מ"כל זה" ששניידר יצר בעצמו.

שניידר בנוסף כתב והיה אחד המפיקים של הסרט "שקרן בריבוע" בו כיכבו פרנקי מוניז, אמנדה ביינס, פול ג'יאמטי ודונלד פייז'ון. הסרט הרוויח קרוב ל-52,000,000$.

החל משנת 2007, לשניידר יש סרטים שנמצאים בשלב התפתחות אצל האחים וורנר וסרטי ניקלודיאון.

האשמות בהתנהגות לא נאותה
לאחר עזיבתו של שניידר את ניקלודיאון, דווח גם על התנהגות לא נאותה מצידו. נטען שהיו לו התפרצויות זעם, ושנהג לפרסם בטוויטר תמונות של כפות רגליהן של שחקניות צעירות שעבדו איתו.

ביוני 2021, דווח שהחלטת ניקלודיאון להיפרד משניידר התרחשה לאחר חקירה פנימית שחשפה שתקף מילולית את הקולגות שלו, אולם שלא נמצאו ראיות לאלימות מינית.

באוגוסט 2022, שחקנים ועובדים האשימו את שניידר באפליה כנגד נשים ובכך שנהג לבקש עיסוי משותפות לעבודה.

ב-2024, המיני-סדרה הדוקומנטרית "שקט על הסט" חשפה את סביבת העבודה הרעילה של שניידר בניקולודיאון.

ב-2 במאי 2024 פורסם ששניידר תובע את יוצרי "שקט על הסט" על הוצאת דיבה.

 פילמוגרפיה 
קולנוע
שנהסרטתפקידהערות1984Making the Gradeצפלין1985Better Off Deadריקי סמית'Hot Resortצ'אק1989Happy TogetherסטאןListen to Meניית'ן גורהתמונה הגדולהיונתן טריסטאן-בנט1997Good Burgerאדון ביילי2003שקרן בריבועתסריטאי ויוצר
טלוויזיה
שנהסדרהתפקידהערות1986-91מלך הכיתהדניס בלונדן1993חופש ביתוולטר פטרס1994Tonya and Nancy: The Inside Storyשון אקהרטסרט טלוויזיה של NBC
על המקרה המפורסם של ננסי קריגן וטוניה הארדינג.1994-99כל זהאדון ביילי2000,2001המופע של אמנדהאדון איש זקןמופיע בפרקים שונים2008זואי 101נהג מונית"רודפים אחרי זואי" (עונה 4: פרקים 12 ו-13)2012iCarlyקריין, הופעת אורח, רקדן אקראי"הגברת הראשונה" (עונה 5: פרק 10), "עוגות שמנות ובהונות" (עונה 5: פרק 11), "להתראות" (עונה 7: פרק 9)2013-14סאם וקאטטנדימדובב, דמות משנית

 פרסים ומועמדויות 
שנהטקסקטגוריהעבודהתוצאה1995פרסי כבל ACEסדרת ילדים - 7 ומעלהכל זה2000פרסי פסטיבל סרטי ילדיםהקומדיה הקצרה הטובה ביותרהמופע של אמנדה2005פרס אמי לבידור בפריים טייםתוכנית הילדים היוצאת מן הכלל
בשיתוף עם ג'אן קורבלין וביל אודאוודזואי 1012009תוכנית הילדים היוצאת מן הכלל
בשיתוף עם רובין ויינר, ברוק ראנד ברמאן וג'ו קטניהאיי קרלי2010פרסי הילדים של האקדמיה הבריטיתהתוכנית הבינלאומית הטובה ביותר
בשיתוף עם ג'ו קטניההתוכנית הבינלאומית הטובה ביותר
בשיתוף עם שון גיל וברוק ראנד ברמאןויקטוריוספרס אמי לבידור בפריים טייםתוכנית הילדים היוצאת מן הכלל
בשיתוף עם רובין ויינר, ברוק ראנד ברמאן וג'ו קטניהאיי קרלי2011תוכנית הילדים היוצאת מן הכלל
בשיתוף עם ג'ורג דוטי, רובין ויינר, ברוק ראנד ברמאן וג'ו קטניהתוכנית הילדים היוצאת מן הכלל
בשיתוף עם ברוק ראנד ברמאן, ג'ו קטניה ורובין ויינרויקטוריוס2014פרסי בחירת הילדים של ניקלודיאון 2014פרס מפעל חיים

 קישורים חיצוניים 



 הערות שוליים 

קטגוריה:אמריקאים ילידי טנסי
קטגוריה:ממפיס: אישים
קטגוריה:שחקני קולנוע וטלוויזיה אמריקאים
קטגוריה:שחקני קולנוע וטלוויזיה יהודים אמריקאים
קטגוריה:אמריקאים שנולדו ב-1966